**Manifest pentru România**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Revin cu-această nouă analiză

ce o înșir în strofe cu un scop:

de a erupe-n voi o cataliză

s-o facem țării noastre periscop.

Că stăm cu toți în marea fără țărmuri

și navigăm pe valuri de pelin,

în noua Romanie fără domuri

unde și muntii se afundă-n chin.

Tratatele sunt pline de înscrisuri

și frontiere ele-au definit,

Dar nu ne-au dat să stăpânim abisuri,

ci-un colț de rai ne-au dat de stăpânit.

Cu toate cele date pe vecie

l-am apărat în anii de război

ce-au încercat cu tine, Românie,

să te îngroape veșnic în noroi.

Ne-am ridicat cu sulițe și coase,

iar mai apoi cu tricolorul-n vânt

Și frontiere-am ridicat din oase

tot apărând al nostru sfânt pământ.

L-am apărat de tainice dorințe

născute-n cancelarii din trecut

ce-au încercat prin bir și suferințe

să ne ucidă dorul absolut.

Un dor suav de țarina străbună

românul l-a avut oricând în el

În niciun timp nu l-a tocmit arvună

pentru un frontispiciu de hotel.

L-am apărat de tot ce ne-nconjoară

de tot ce astăzi e normal și drept

și-a năvălit pe tine, țărișoară,

fiind democrației nou concept.

Unde-a murit a noastră fermitate?

De ce oștirea noastră a cedat?

Cui am vândut a noast’ legimitate?

Cu ce parfum de conturi ne-am sedat?

Suntem stăpâni peste o țară goală

și ne mândrim cu ce citim în cărți.

A’ noasre frontiere înconjoară

O Românie ruptă în bucăți.

Nu mai avem nici dreptul de a face

cabane, foișoare și sculpturi.

Cu ce păduri, cănd lemnul nostru zace

încolonat în trenuri garnituri?

El va pleca spre vestul fără milă

ce valsul l-a suit pe postament

în baza unor legi cu apostilă

dictate de-un străin angajament.

Nu mai avem voință nici în oase

terenuri sunt vândute pe nimic.

Organizăm agape găunoase

și ne pupăm cu-al nostru inamic!

Chiar nu contează că ne vindem țara?

Că, ar cu ar, noi suntem tot mai mici?

Ea în trecut a fost depozitara

unor sudori cedate de bunici.

Ei n-au făcut cu nimeni o pogoadă,

Iar boi de n-au avut s-au înhămat

Ei înșiși la a plugului corvoadă

să are-acest teren înlăcrimat.

Acum, țăranul stă în așteptare

ca nu mai este proprietar defel

pe-al său pământ și vina asta-l doare

mai tare ca cel vid din portofel.

Politicienii ne dau argumente

că dreptul de a vinde-i consimțit

în legi, decrete și regulamente

ce Uniunea ni le-a ațintit.

Dar nu realizează ca a vinde

o palmă din pământul strămoșesc

e-un atentat ce mâine va pretinde

că Romania e pământ turcesc

.

Cuprins acum de somn și nepăsare

E București-ul cu-al său mândru rol

De a fi orașul ce-n a nopții stare

a pus culoare albul din petrol.

Dar nu avem petrol în noua eră

sau, cel puțin, așa am declarat

când am vândut pe-al banului himeră

rezerva unui sol nevinovat.

Noi stăm acum bolnavi de-a nostră silă

Industria stagnează între chingi

Un ”ieri” măreț e astăzi demn de milă

și răvratirea-ți vine s-o atingi.

N-avem petrol și nu avem nici gaze

și nici curent în case nu avem,

Cu-n gest bolnav, absurd, de kamikaze

Noi ne-am vândut biletul spre Etern.

Iar granița am pus-o la ruletă

Într-o rusească horă am intrat

Dar NATO este doar o amuletă

Nu va opri al rușilor lătrat.

Și vom ceda la tot ce ne-nconjoară,

Iar biciul vremii iar va sfârteca

din pielea de țăran ce-odinioară

Era stăpân pe România sa!